Malik B, fondatorul trupei The Roots, a murit la 47 de ani.
Malik B a murit la doar 47 de ani. Cauza decesului nu a fost dezvăluită. Rapperul este cunoscut ca fiind membru fondator al trupei The Roots.
Don Champion, vărul rapperului Malik B, cunoscut drept membrul fondator al trupei The Roots, a confirmat decesul acestuia printr-o postare emoţionantă pe Twitter, după ce mai multe zvonuri au circulat pe reţelele sociale. Nu se cunoaşte momentan cauza decesului, scrie nme.com."Îmi plâng vărul iubit astăzi. A fost atât de talentat şi a avut o inimă mare", a scris Champion în postare.La scurt timp, The Roots au făcut o postare pe pagina lor oficială de Twitter: "Vă informăm cu regret despre trecerea în nefiinţă a iubitului nostru frate, membru de lungă durată Roots, Malik Abdul Baset. Va fi amintit pentru devotamentul său pentru islam şi inovaţia adusă ca unul dintre cei mai dotaţi MC din toate timpurile. Vă rugăm să-i respectaţi familia pe perioada doliului."Malik B a apărut pe primele patru albume studio ale The Roots: ‘Organix’ (1993), ‘Do You Want More?!!!??!’ (1995), ‘Illadelph Halflife’ (1996), şi ‘Things Fall Apart’ (1999). El a părăsit trupa în 1999 pentru a urma o carieră solo. A lansat albumele Street Assault" în 2005 şi "Psychological EP" în anul următor.Autor: Alexandru Gologan.